CELEX: 32011D0453
Language: fi
Date: 2011-07-13 00:00:00
Title: 2011/453/EU: Komission täytäntöönpanopäätös, annettu 13 päivänä heinäkuuta 2011 , Euroopan parlamentin ja neuvoston direktiivin 2010/40/EU mukaista jäsenvaltioiden raportointia koskevien suuntaviivojen hyväksymisestä (tiedoksiannettu numerolla K(2011) 4947)

23.7.2011   
            
            
               FI
            
            
               Euroopan unionin virallinen lehti
            
            
               L 193/48
            
         KOMISSION TÄYTÄNTÖÖNPANOPÄÄTÖS,
   annettu 13 päivänä heinäkuuta 2011,
   Euroopan parlamentin ja neuvoston direktiivin 2010/40/EU mukaista jäsenvaltioiden raportointia koskevien suuntaviivojen hyväksymisestä
   (tiedoksiannettu numerolla K(2011) 4947)
   (2011/453/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tieliikenteen älykkäiden liikennejärjestelmien käyttöönoton sekä tieliikenteen ja muiden liikennemuotojen rajapintojen puitteista 7 päivänä heinäkuuta 2010 annetun Euroopan parlamentin ja neuvoston direktiivin 2010/40/EU (1) ja erityisesti sen 15 artiklan 2 kohdan,
   sekä katsoo seuraavaa:
   
               (1)
            
            
               Direktiivin 2010/40/EU 17 artiklan 1 kohdassa edellytetään, että jäsenvaltiot toimittavat komissiolle 27 päivään elokuuta 2011 mennessä raportin kansallisista toimistaan ja hankkeistaan ensisijaisilla aloilla.
            
         
               (2)
            
            
               Direktiivin 2010/40/EU 17 artiklan 2 kohdassa edellytetään, että jäsenvaltiot toimittavat komissiolle 27 päivään elokuuta 2012 mennessä tiedot seuraaviksi viideksi vuodeksi suunnitelluista kansallisista ITS-toimista.
            
         
               (3)
            
            
               Direktiivin 2010/40/EU 17 artiklan 3 kohdassa edellytetään, että ensimmäisen raportin jälkeen jäsenvaltiot raportoivat kolmen vuoden välein 17 artiklan 1 kohdassa tarkoitettujen toimien toteutuksen edistymisestä.
            
         
               (4)
            
            
               Direktiivin 2010/40/EU 17 artiklan 2 kohdassa edellytetään myös jäsenvaltioiden raportointia koskevien suuntaviivojen hyväksymistä.
            
         
               (5)
            
            
               Tässä päätöksessä säädetyt toimenpiteet ovat direktiivin 2010/40/EY 15 artiklan 1 kohdalla perustetun Euroopan ITS-komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään liitteessä vahvistetut jäsenvaltioiden raportointia koskevat suuntaviivat.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 13 päivänä heinäkuuta 2011.
      
         
            Komission puolesta
         
         Siim KALLAS
         
            Varapuheenjohtaja
         
      
   
   
      (1)  EUVL L 207, 6.8.2010, s. 1.
   
      LIITE
      
         DIREKTIIVIN 2010/40/EU MUKAISTA JÄSENVALTIOIDEN RAPORTOINTIA KOSKEVAT SUUNTAVIIVAT
      
      1.   Ensimmäinen raportti
      
      Direktiivin 2010/40/EU 17 artiklan 1 kohdassa tarkoitetussa raportissa, jäljempänä ’raportti’, olisi esiteltävä direktiivin 2010/40/EU 2 artiklassa ja liitteessä I tarkoitetuilla ensisijaisilla aloilla toteutettavien kansallisten toimenpiteiden ja hankkeiden nykytilanne.
      Ensimmäisessä raportissa olisi oltava johdanto, jossa luodaan yleiskatsaus kansallisiin toimenpiteisiin ja hankkeisiin sekä annetaan kyseisessä jäsenvaltiossa asiasta vastaavan organisaation yhteystiedot, ts. organisaation nimi ja tyyppi (ministeriö / kansallinen viranomainen / toimeksisaaja / muu), yhteyshenkilön nimi, sähköpostiosoite ja puhelinnumero jne.
      Ensimmäisessä raportissa olisi oltava myös kuvaus kansallisista toimenpiteistä ja hankkeista kullakin ensisijaisella alalla sekä jäsenvaltion aiheelliseksi ja merkitykselliseksi katsoma kuvaus eri aloitteista, niiden tavoitteesta, aikataulusta, välitavoitteista, resursseista, tärkeimmästä sidosryhmästä (tärkeimmistä sidosryhmistä) ja edistymisestä.
      Mahdollisuuksien mukaan olisi esitettävä numerotietoja, jotta toimenpiteiden ja hankkeiden etenemistä voidaan arvioida paremmin ja mahdollisten tulevien esikuva-analyysien laadinta helpottuu.
      2.   Kansallisia ITS-toimia koskevat tiedot
      
      Direktiivin 2010/40/EU 17 artiklan 2 kohdassa tarkoitetuissa tiedoissa seuraaviksi viideksi vuodeksi suunnitelluista kansallisista ITS-toimista olisi oltava yleisluonteinen raportti seuraaviksi viideksi vuodeksi suunnitelluista toimista, jotka liittyvät ITS-järjestelmien käyttöön kyseisessä jäsenvaltiossa. Raportissa olisi oltava merkitykselliset tiedot vähintään seuraavista seikoista:
      
                  a)
               
               
                  kuvaus kansallisesta lähestymistavasta ja/tai strategiasta suhteessa ITS-järjestelmien kehittämiseen ja käyttöön sekä asetetuista päätavoitteista;
               
            
                  b)
               
               
                  kuvaus teknisistä ja oikeudellisista puitteista, joita sovelletaan ITS-järjestelmien kehittämiseen ja käyttöön;
               
            
                  c)
               
               
                  kuvaus ITS-järjestelmien käyttöön liittyvistä toimenpiteistä;
               
            
                  d)
               
               
                  kuvaus toimien ja niihin liittyvien toimenpiteiden kansallisista ensisijaisista aloista sekä siitä, kuinka kyseiset alat liittyvät direktiivin 2010/40/EU 2 artiklassa säädettyihin ensisijaisiin aloihin;
               
            
                  e)
               
               
                  nykyisten ja suunniteltujen toimenpiteiden toteutus, mukaan lukien seuraavat:
                  
                              —
                           
                           
                              välineet
                           
                        
                              —
                           
                           
                              resurssit
                           
                        
                              —
                           
                           
                              kuuleminen ja aktiiviset sidosryhmät
                           
                        
                              —
                           
                           
                              välitavoitteet
                           
                        
                              —
                           
                           
                              seuranta.
                           
                        
            3.   Seurantaraportit
      
      Direktiivin 2010/40/EU 17 artiklan 3 kohdassa säädettyjen seurantaraporttien rakenteen olisi vastattava ensimmäisen raportin rakennetta, ja niissä olisi kuvailtava edellisen raportin jälkeen tapahtunutta edistymistä.